सावधान: आप सीसीटीवी कैमरे की नजर से बच नहीं सकते
एसएसपीस्नेहदीप शर्मा द्वारा वीरवार को सिटी थाना नवांशहर में सिटी इलेक्ट्रानिक सर्विलैंस के पहले चरण का उद्घाटन किया गया। इस दौरान पत्रकारों से बातचीत के दौरान उन्होंने बताया कि भले ही नवांशहर सिटी में कैमरे लगाने का काम पुलिस एनजीओज के सहयोग से किया जा रहा है, लेकिन पूरे जिले में कैमरे लगाने की योजना भी सरकार के पास भेजी गई है। उन्होंने बताया कि पूरे जिले में करीब 150 प्वाइंट्स चिन्हित कर लिए गए हैं, जिससे शहर की प्रमुख सड़कों से लिंक होने वाले रोड्स पर कुल 350 कैमरे लगाकर पूरे जिले को कवर किया जाएगा। इस मौके पर मौके पर डीएसपी मुखत्यार राय, सरबजीत सिंह बाहिया, विनोद भारद्वाज, आरके आर्य कालेज के प्रधान एडवोकेट देश बंधु भल्ला, वरिन्दर सरीन, नगर कौंसिल प्रधान ललित मोहन पाठक, जिया लाल शर्मा, पार्षद परम खालसा, प्रिंसिपल मीनाक्षी शर्मा, प्रिंसिपल राजिन्दर गिल, प्रिंसिपल आरती कालिया और प्रो. अमरजीत सिंह गिल मौजूद रहे।
आर्य समाज प्रतिनिधि सभा पंजाब के महासचिव प्रेम भारद्वाज ने बताया कि आर्य समाज की तरफ से इस सभी प्रोजेक्ट का वित्तीय खर्चा खुद उठा कर जिला पुलिस को पूर्ण सहयोग दिया गया है। शहर की सुरक्षा के लिए एनजीओज का भी फर्ज है तथा इसी सामाजिक जिम्मेदारी को समझते हुए आर्य समाज ने इस काम में अपना सहयोग दिया है।
एसएसपी स्नेहदीप शर्मा आर्य समाज के प्रधान प्रेम भारद्वाज को सीसीटीवी कैमरों के बारे में जानकारी देते हुए एसएचओ राज कुमार। -भास्कर
यहां लगे कैमरे
पहलेचरण में 16 कैमरे एसएसपी दफ्तर से आर्य कॉलेज तक को कवर करेंगे। आर्य समाज नवांशहर के सहयोग से सिटी थाना, सेशन जज रिहाइश रोड, केके मैडिकल हाल के साथ वाला बाजार, नेहरू गेट, फट्टी बस्ता चौक, सलोह रोड, कमेटी घर रोड, रेलवे रोड चौक, बीएलएम गर्ल्स कॉलेज रोड, विकास नगर, आर्य कॉलेज आदि (राहों रोड पर स्थित सात शैक्षणिक संस्थाओं) पर सीसीटीवी कैमरों द्वारा चौकसी रखी जाएगी।
hin_Deva hin_Deva hin_Deva hin_Deva mag_Deva bho_Deva